SET ปิดลบ 7 จุด นักลงทุนเทขายลดเสี่ยง หลังไร้ปัจจัยใหม่หนุน
SET ปิดลบ 7 จุด นักลงทุนเทขายลดความเสี่ยง รวมถึงกังวลเฟดขึ้นดอกเบี้ย ส่งผลฟันด์โฟลว์ไหลออก สำหรับพรุ่งนี้ลุ้นรีบาวด์ได้เล็กน้อย พร้อมให้แนวต้านที่ 1,640 จุด แนวรับที่ 1,625 จุด

SET ปิดลบ 7 จุด นักลงทุนเทขายลดความเสี่ยง รวมถึงกังวลเฟดขึ้นดอกเบี้ย ส่งผลฟันด์โฟลว์ไหลออก สำหรับพรุ่งนี้ลุ้นรีบาวด์ได้เล็กน้อย พร้อมให้แนวต้านที่ 1,640 จุด แนวรับที่ 1,625 จุด
27 ก.พ. 2566

นายณรงค์เดช จันทรไพศาล ผู้ช่วยผู้อำนวยการฝ่ายวิเคระห์หลักทรัพย์ บล.ไอร่า กล่าวว่า ตลาดหุ้นไทยวันนี้ยังปรับลงต่อเนื่อง ภาพรวมตลาดดูไม่ดีหลังจากเงินทุนต่างชาติ (Fund Flow) ทยอยไหลออกไม่หยุด จากความกังวลธนาคารกลางสหรัฐ (เฟด) เร่งเครื่องขึ้นดอกเบี้ย คาดเดือนมี.ค.มีโอกาสเฟดขึ้นดอกเบี้ยอีก 0.50% ส่งผลเงินดอลลาร์แข็งค่า ขณะที่เงินบาทอ่อนค่าค่อนข้างเร็วทะลุ 35 บาทต่อดอลลาร์ กดดันภาพรวมตลาด แม้จะพยายามรีบาวด์แต่ไม่มีพลังทำให้ตลาดแกว่งตัวลง
สำหรับแนวโน้มวันพรุ่งนี้อาจรีบาวด์ได้แต่คงไปได้ไม่ไกล ให้แนวต้านที่ 1,640 จุด แนวรับที่ 1,625 จุด แนะติดตามในสัปดาห์นี้จะมีการประกาสตัวเลขส่งออกหากดีขึ้นก็เป็นผลดีผู้ส่งออกที่ได้รับประโยชน์เงินบาทอ่อน
หลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 2,961.37 ล้านบาท ปิดที่ 103.50 บาท เพิ่มขึ้น 2.00 บาท
CPALL มูลค่าการซื้อขาย 2,061.62 ล้านบาท ปิดที่ 62.25 บาท เพิ่มขึ้น 0.50 บาท
KBANK มูลค่าการซื้อขาย 1,911.50 ล้านบาท ปิดที่ 136.00 บาท เพิ่มขึ้น 0.50 บาท
BDMS มูลค่าการซื้อขาย 1,550.51 ล้านบาท ปิดที่ 28.50 บาท ลดลง 0.75 บาท
ADVANC มูลค่าการซื้อขาย 1,474.59 ล้านบาท ปิดที่ 200.00 บาท ลดลง 1.00 บาท